title: 2009/543/EY: Komission päätös, tehty 13 päivänä elokuuta 2008 , ekologisista arviointiperusteista yhteisön ympäristömerkin myöntämiseksi ulkomaaleille ja -lakoille (tiedoksiannettu numerolla K(2008) 4452) (ETA:n kannalta merkityksellinen teksti)

text:
               14.7.2009

               FI

               Euroopan unionin virallinen lehti

               L 181/27

      KOMISSION PÄÄTÖS,
   tehty 13 päivänä elokuuta 2008,
   ekologisista arviointiperusteista yhteisön ympäristömerkin myöntämiseksi ulkomaaleille ja -lakoille
   (tiedoksiannettu numerolla K(2008) 4452)
   (ETA:n kannalta merkityksellinen teksti)
   (2009/543/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000 (1) ja erityisesti sen 6 artiklan 1 kohdan toisen alakohdan,
   sekä katsoo seuraavaa:

               (1)

               Asetuksen (EY) N:o 1980/2000 mukaan ympäristömerkki voidaan myöntää tuotteelle, jolla on ominaisuuksia, joiden ansiosta se voi edistää merkittävästi keskeisten ympäristönäkökohtien parantamista.

               (2)

               Asetuksessa (EY) N:o 1980/2000 säädetään, että erityiset ympäristömerkin myöntämisperusteet vahvistetaan tuoteryhmittäin.

               (3)

               On aiheellista tehdä uusi päätös ekologisista arviointiperusteista yhteisön ympäristömerkin myöntämiseksi ulkomaaleille ja -lakoille.

               (4)

               Ekologisten arviointiperusteiden sekä niihin liittyvien arviointi- ja todentamisvaatimusten olisi oltava voimassa neljä vuotta.

               (5)

               Tässä päätöksessä säädetyt toimenpiteet perustuvat myöntämisperusteita koskevaan ehdotukseen, jonka asetuksen (EY) N:o 1980/2000 13 artiklalla perustettu Euroopan unionin ympäristömerkintälautakunta on laatinut.

               (6)

               Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   1.   Tuoteryhmään ”ulkomaalit ja -lakat” kuuluvat 2 kohdan mukaiset koti- ja ammattikäyttöön tarkoitetut koriste- ja suojamaalit sekä lakat, petsit ja niihin liittyvät tuotteet, joita käytetään rakennuspintoihin, ulkokalusteisiin, lattioihin ja aitoihin, jotka on kehitetty pääasiassa ulkokäyttöön ja joita markkinoidaan sellaisina.
   Tuoteryhmään kuuluvat muun muassa seuraavat tuotteet: lattiapinnoitteet ja -maalit, tuotteet, jotka jakelijat ovat pyynnöstä sävyttäneet koti- tai ammattikäyttöön, sävytysjärjestelmät, neste- tai pastamaiset koristemaalit, jotka valmistaja on voinut esikäsitellä, sävyttää tai valmistella täyttämään kuluttajan tarpeet, mukaan luettuina tällaisten tuotejärjestelmien puupintojen maalit, kuullotteet ja puuöljyt, mineraalialustaisten julkisivujen pinnoitteet ja metallinviimeistelyaineet (paitsi korroosionestomaalit ja pohjamaalit) sekä pohjamaalit.
   2.   ’Maalilla’ tarkoitetaan nestemäisessä, pastamaisessa tai jauhemaisessa muodossa olevaa sävytettyä pinnoitemateriaalia, joka alustalle levittämisen jälkeen muodostaa peittävän kalvon, jolla on suojaavia, somistavia tai erityisiä teknisiä ominaisuuksia.
   ’Lakalla’ tarkoitetaan kirkasta pinnoitemateriaalia, joka alustalle levittämisen jälkeen muodostaa kiinteän läpikuultavan kalvon, jolla on suojaavia, somistavia tai erityisiä teknisiä ominaisuuksia.
   Levittämisen jälkeen maali tai lakka kuivuu kiinteäksi pinnoitteeksi, joka tarttuu alustaansa ja suojaa sitä.
   ’Koristemaaleilla ja -lakoilla’ tarkoitetaan sellaisia maaleja ja lakkoja, joita käytetään rakennuspintoihin, niiden lisävarusteisiin ja osiin sekä ulkokalusteisiin, lattioihin ja aitoihin somistamis- ja suojaamistarkoituksissa. Niitä käytetään paikan päällä, ja niiden tehtävänä on somistaa ja suojata.
   ’Petseillä (lasyyrit)’ tarkoitetaan pinnoitteita, jotka muodostavat läpikuultavan tai puoliksi läpikuultavan kalvon ja joita käytetään puun somistamiseen ja suojaamiseen sään vaikutuksilta, mikä helpottaa puuosien ylläpitoa.
   ’Mineraalialustaisten julkisivujen pinnoitteilla’ tarkoitetaan pinnoitteita, jotka muodostavat somistavan ja suojaavan kalvon ja joita käytetään betoni-, (maalattaviin) tiili-, harkko-, rappaus-, kalsiumsilikaatti- ja kuitulujitettuihin sementtipintoihin. Ne on tarkoitettu pääosin ulkokäyttöön, mutta niitä voidaan käyttää myös ulkorakenteiden sisäpuolella, muun muassa räystäisiin ja parvekekattoihin.
   ’Sävytysjärjestelmällä’ tarkoitetaan sävytettyjen maalien valmistusmenetelmää, jossa perusmaaliin sekoitetaan väriaineita tai -pastoja.
   3.   Tuoteryhmään eivät kuulu seuraavat tuotteet:

               a)

               korroosionestopinnoitteet;

               b)

               kiinnittymisenestopinnoitteet;

               c)

               puunsuojausaineet;

               d)

               erityiseen teollisuus- ja ammattikäyttöön tarkoitetut pinnoitteet, mukaan luettuina kestopinnoitteet;

               e)

               kaikki tuotteet, jotka on kehitetty pääasiassa sisäkäyttöön ja joita markkinoidaan sellaisina.

         2 artikla
   1.   Jollei tämän artiklan 2 ja 3 kohdasta muuta johdu, saadakseen asetuksen (EY) N:o 1980/2000 mukaisen yhteisön ympäristömerkin maalien ja lakkojen on kuuluttava 1 artiklassa määriteltyyn tuoteryhmään ”ulkomaalit ja -lakat” ja täytettävä tämän päätöksen liitteessä esitetyt ekologiset arviointiperusteet.
   2.   Kaksikomponenttisten reaktiivisten erikoispinnoitteiden on täytettävä seuraavat ehdot:

               a)

               kummankin komponentin on yksinään täytettävä liitteessä esitetyt ekologiset arviointiperusteet (lukuun ottamatta haihtuvia orgaanisia yhdisteitä koskevaa arviointiperustetta);

               b)

               niiden merkintöihin on liitettävä tiedot siitä, ettei yksittäisiä komponentteja saa käyttää erikseen eikä sekoitettuina muihin tuotteisiin;

               c)

               käyttövalmiiksi sekoitetun lopputuotteen on myös täytettävä ekologiset arviointiperusteet, mukaan luettuna haihtuvia orgaanisia yhdisteitä koskeva peruste.

         3.   Sekä sisä- että ulkokäyttöön markkinoitujen pinnoitteiden on täytettävä sekä tässä päätöksessä vahvistetut ulkomaaleja ja -lakkoja koskevat perusteet että päätöksessä 2009/544/EY (2) vahvistetut sisämaaleja ja -lakkoja koskevat perusteet.
   3 artikla
   Tuoteryhmään ”ulkomaalit ja -lakat” sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa neljä vuotta tämän päätöksen voimaantulosta.
   4 artikla
   Hallinnollisia tarkoituksia varten tuoteryhmälle ”ulkomaalit ja lakat” annetaan tunnusnumero ”33”.
   5 artikla
   Tämä päätös on osoitettu kaikille jäsenvaltioille.

      Tehty Brysselissä 13 päivänä elokuuta 2008.

            Komission puolesta

         Olli REHN

            Komission jäsen

      (1)  EYVL L 237, 21.9.2000, s. 1.

      (2)  Katso tämän virallisen lehden sivu 39.

      LIITE
      A.   YLEISET PERIAATTEET

         Arviointiperusteiden tavoitteet

      Näillä perusteilla pyritään erityisesti

                  —

                  tehostamaan tuotteiden käyttöä ja minimoimaan jätteen määrä,

                  —

                  vähentämään ympäristö- ja muita riskejä (kuten alailmakehän otsonia) rajoittamalla liuotinpäästöjä,

                  —

                  vähentämään myrkyllisten tai muuten saastuttavien aineiden pääsyä vesistöihin. Vaatimukset on asetettu tasolle, joka suosii ympäristömerkin myöntämistä sellaisille ulkomaaleille ja lakoille, joiden ympäristövaikutukset ovat tavanomaista vähäisemmät.

         Arviointi- ja todentamisvaatimukset

      Erityiset arviointi- ja todentamisvaatimukset on esitetty kunkin arviointiperusteen yhteydessä.
      Hakijalta edellytettävät vakuutukset, asiakirjat, analyysit, testausselosteet tai muut todisteet arviointiperusteiden noudattamisesta voivat olla peräisin hakijalta itseltään ja/tai tämän tavarantoimittajilta ja/tai näiden tavarantoimittajilta jne. tarpeen mukaan.
      Tarvittaessa voidaan käyttää muita kuin kullekin arviointiperusteelle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.
      Toimivaltaiset elimet voivat tarvittaessa pyytää täydentäviä asiakirjoja ja toteuttaa riippumattomia tarkastuksia.
      On suositeltavaa, että hakemuksia arvioivat ja arviointiperusteiden noudattamista valvovat toimivaltaiset elimet ottavat huomioon tunnustetut ympäristönhallintajärjestelmät, kuten EU:n ympäristöasioiden hallinta- ja auditointijärjestelmän (EMAS) tai EN ISO 14001 -standardin käytön (näiden hallintajärjestelmien käyttö ei kuitenkaan ole pakollista).
      Raaka-aineilla, joihin perusteissa viitataan, tarkoitetaan aineita ja valmisteita. Aineen ja valmisteen määritelmät annetaan Euroopan parlamentin ja neuvoston asetuksessa (EY) N:o 1907/2006 (1) (REACH-asetus).
      Hakijan on toimitettava toimivaltaiselle elimelle täsmälliset koostumustiedot kaikista tuotteen valmistuksessa käyttämistään aineista. Kaikki sellaiset aineet, myös epäpuhtaudet, joiden pitoisuus on yli 0,01 prosenttia (m/m), on ilmoitettava; jos arviointiperusteissa annetaan alhaisempi pitoisuus, on sitä noudatettava.
      B.   EKOLOGISET ARVIOINTIPERUSTEET

      Kaikkia muita arviointiperusteita paitsi arviointiperustetta 3 (haihtuvien orgaanisten yhdisteiden raja-arvot) sovelletaan pakkauksessaan olevaan maaliin tai lakkaan. Koska Euroopan parlamentin ja neuvoston direktiivissä 2004/42/EY (2) säädetään, että haihtuvien orgaanisten yhdisteiden (VOC-yhdisteet) raja-arvot koskevat käyttövalmista tuotetta, VOC-yhdisteiden enimmäispitoisuuslaskelmiin on otettava mukaan kaikkien suositettujen lisäaineiden, kuten väri- ja/tai ohennusaineiden määrät. Laskentaa varten tarvitaan raaka-ainetoimittajilta tiedot kuiva-ainepitoisuudesta, VOC-pitoisuudesta ja tuotteen tiheydestä.
      Arviointiperusteita 1 ja 2 sovelletaan ainoastaan valkoisiin ja vaaleisiin maaleihin (mukaan luettuina viimeistelyaineet, pohjamaalit ja/tai välimaalit).
      Sävytysjärjestelmän maaleissa arviointiperusteita 1 ja 2 sovelletaan ainoastaan valkoiseen perusmaaliin (sisältää eniten titaanidioksidia). Jos valkoinen perusmaali ei täytä arviointiperustetta 7 a, jonka mukaan maalin riittoisuuden on oltava vähintään 6 m2 litraa kohden 98 prosentin peittokyvyllä, arviointiperusteen on täytyttävä, kun maali on sävytetty vakiosävyllä RAL 9010.
      Arviointiperusteita 1 ja 2 ei sovelleta läpikuultaviin pinnoitteisiin.
      1.   Valkoiset pigmentit

         Valkoisten pigmenttien määrä (valkoiset epäorgaaniset pigmentit, joiden valontaitekerroin on yli 1,8): Kuivassa maalikalvossa saa olla valkoista pigmenttiä enintään 38 g/m2, kun peittokyky on 98 prosenttia. Tätä vaatimusta ei sovelleta lakkoihin ja petseihin.

         Arviointi ja todentaminen: Hakijan on joko annettava vakuutus siitä, ettei valkoisia pigmenttejä ole käytetty, tai ilmoitettava valkoisten pigmenttien määrä ja maalin riittoisuus sekä esitettävä yksityiskohtaiset laskelmat, joista käy ilmi tämän arviointiperusteen noudattaminen.
      2.   Titaanidioksidi

         Titaanidioksidi: Mahdollisesti käytettyjen titaanidioksidipigmenttien valmistuksesta aiheutuvat päästöt eivät saa ylittää seuraavia raja-arvoja (jotka on johdettu epäorgaanisten peruskemikaalien valmistuksen parasta käytettävissä olevaa tekniikka koskevasta vertailuasiakirjasta (BREF), elokuu 2007):

                  —

                  SOx-päästöt (rikkidioksidina ilmaistuina): 266 mg/m2 kuivaa maalikalvoa kohden laskettuna (98 prosentin peittokyvyllä),

                  —

                  sulfaattipäästöt: 19 g/m2 kuivaa maalikalvoa kohden laskettuna (98 prosentin peittokyvyllä),

                  —

                  klooripäästöt: 3,9 g/m2 kuivaa maalikalvoa kohden laskettuna neutraalin rutiilin, 6,8 g/m2 kuivaa maalikalvoa kohden laskettuna synteettisen rutiilin ja 12,5 g/m2 kuivaa maalikalvoa kohden laskettuna kuonan osalta (98 prosentin peittokyvyllä).

         Arviointi ja todentaminen: Hakijan on joko annettava vakuutus siitä, ettei titaanidioksidia ole käytetty, tai toimitettava todentamista tukevat asiakirjat, joissa ilmoitetaan päästötaso kunkin muuttujan osalta, tuotteen titaanidioksidipitoisuus ja maalin riittoisuus, sekä esitettävä yksityiskohtaiset laskelmat, joista käy ilmi tämän arviointiperusteen noudattaminen.
      3.   Haihtuvat orgaaniset yhdisteet (VOC-yhdisteet)

         VOC-pitoisuus ei saa ylittää seuraavia raja-arvoja:

                  Tuoteluokitus (direktiivi 2004/42/EY)

                  VOC-yhdisteiden raja-arvot (g/l, mukaan luettuna vesi)

                  Mineraalialustaisten julkisivujen pinnoitteet

                  40

                  Ulkovarusteiden ja osien maalit puu- ja metallipinnoille, mukaan luettuna pohjamaalit

                  90

                  Ulkovarusteiden lakat ja petsit, mukaan luettuna peittävät petsit

                  90

                  Ulkopintojen erittäin ohutkalvoiset petsit

                  75

                  Pohjamaalit (ulkokäyttöön)

                  15

                  Pohjustusaineet (ulkokäyttöön)

                  15

                  Yksikomponenttiset erikoispinnoitteet

                  100

                  Kaksikomponenttiset reaktiiviset erikoispinnoitteet erityiseen loppukäyttöön, kuten lattiapinnoille.

                  100

            VOC-yhdisteellä tarkoitetaan tässä päätöksessä orgaanista yhdistettä, jonka alkukiehumispiste on enintään 250 °C normaali-ilmanpaineessa 101,3 kPa mitattuna, siten kuin se on määritelty direktiivissä 2004/42/EY. Direktiivissä säädettyjä maalien ja lakkojen alaluokkia käytetään VOC-yhdisteiden raja-arvojen määrittämiseen. Tässä päätöksessä esitetään ainoastaan ulkopinnoitteita koskevat luokat.

         Arviointi ja todentaminen: Hakijan on annettava vakuutus tämän arviointiperusteen noudattamisesta ja ilmoitettava kunkin tuotteen VOC-pitoisuus.
      4.   Haihtuvat aromaattiset hiilivedyt (VAH)

      Haihtuvia aromaattisia hiilivetyjä ei saa lisätä tuotteeseen suoraan, ei ennen sävytystä eikä sen aikana. Tuotteeseen saa kuitenkin lisätä raaka-aineita, jotka sisältävät haihtuvia aromaattisia hiilivetyjä, jos VAH-pitoisuus on lopputuotteessa enintään 0,1 prosenttia (m/m).
      Haihtuvalla aromaattisella hiilivedyllä (VAH) tarkoitetaan tässä päätöksessä direktiivissä 2004/42/EY määriteltyä orgaanista yhdistettä, jonka alkukiehumispiste on enintään 250 °C normaali-ilmanpaineessa 101,3 kPa mitattuna ja jonka molekyylirakenteessa on ainakin yksi aromaattinen yksikkö.

         Arviointi ja todentaminen: Hakijan on annettava tämän arviointiperusteen noudattamisesta vakuutus, joka osoittaa, ettei tuotteeseen ole lisätty haihtuvia aromaattisia hiilivetyjä muuten kuin maalin raaka-aineissa, ja tarvittaessa toimitettava raaka-aineen tavarantoimittajien vakuutukset, jotka osoittavat VAH-pitoisuuden.
      5.   Raskasmetallit

      Tuotteen tai sävyn raaka-aineena (aineena tai jonka käytetyn valmisteen osana) ei saa käyttää seuraavia raskasmetalleja tai niiden yhdisteitä: kadmium, lyijy, kromi VI, elohopea, arseeni, barium (lukuun ottamatta bariumsulfaattia), seleeni ja antimoni.
      Myöskään kobolttia ei saa käyttää raaka-aineena, lukuun ottamatta kobolttisuoloja, joita käytetään alkydimaalien kuivikkeina. Lopputuotteessa saa olla kobolttisuoloja enintään 0,05 prosenttia (m/m) kobolttimetallina mitattuna. Tätä poikkeusta sovelletaan myös kobolttipigmentteihin.
      Aineet ja valmisteet saavat sisältää raaka-aineissa olevista epäpuhtauksista peräisin olevia raskasmetallijäämiä enintään 0,01 prosenttia (m/m).

         Arviointi ja todentaminen: Hakijan on annettava vakuutus tämän arviointiperusteen noudattamisesta ja tarvittaessa toimitettava raaka-aineen tavarantoimittajien vakuutukset.
      6.   Vaaralliset aineet

                  a)

                     Tuote: Tuote ei ennen sävytystä eikä sen jälkeen saa olla luokiteltu erittäin myrkylliseksi, myrkylliseksi, ympäristölle vaaralliseksi, syöpää aiheuttavaksi, lisääntymiselle vaaralliseksi, haitalliseksi, syövyttäväksi, perimää vaurioittavaksi tai ärsyttäväksi (vain, jos lausekkeella R43 merkittyjä raaka-aineita esiintyy) Euroopan parlamentin ja neuvoston direktiivin 1999/45/EY (3) mukaisesti.

                     Arviointi ja todentaminen: Hakijan on annettava vakuutus tämän arviointiperusteen noudattamisesta ja toimitettava REACH-asetuksen liitteessä II olevien vaatimusten mukainen käyttöturvallisuustiedote.

                  b)

                     Raaka-aineet (erittäin myrkylliset, myrkylliset, syöpää aiheuttavat, perimää vaurioittavat ja lisääntymiselle vaaralliset): Tuotteessa ei saa käyttää (myöskään sävytyksessä käytettäviä) raaka-aineita, joihin hakemuksen tekoajankohtana on liitetty tai voidaan liittää jokin seuraavista vaaraa osoittavista lausekkeista (tai jokin niiden yhdistelmä):

                              —

                              R23 (myrkyllistä hengitettynä),

                              —

                              R24 (myrkyllistä joutuessaan iholle),

                              —

                              R25 (myrkyllistä nieltynä),

                              —

                              R26 (erittäin myrkyllistä hengitettynä),

                              —

                              R27 (erittäin myrkyllistä joutuessaan iholle),

                              —

                              R28 (erittäin myrkyllistä nieltynä),

                              —

                              R33 (terveydellisten haittojen vaara pitkäaikaisessa altistuksessa),

                              —

                              R39 (erittäin vakavien pysyvien vaurioiden vaara),

                              —

                              R40 (epäillään aiheuttavan syöpäsairauden vaaraa),

                              —

                              R42 (altistuminen hengitysteitse voi aiheuttaa herkistymistä),

                              —

                              R45 (aiheuttaa syöpäsairauden vaaraa),

                              —

                              R46 (saattaa aiheuttaa periytyviä perimävaurioita),

                              —

                              R48 (pitkäaikainen altistus voi aiheuttaa vakavaa haittaa terveydelle),

                              —

                              R49 (aiheuttaa syöpäsairauden vaaraa hengitettynä),

                              —

                              R60 (voi heikentää hedelmällisyyttä),

                              —

                              R61 (vaarallista sikiöille),

                              —

                              R62 (voi mahdollisesti heikentää hedelmällisyyttä),

                              —

                              R63 (voi olla vaarallista sikiöille),

                              —

                              R68 (pysyvien vaurioiden vaara),

                        siten kuin niistä säädetään toisaalta neuvoston direktiivissä 67/548/ETY (4) ja sen myöhemmissä muutoksissa sekä toisaalta direktiivissä 1999/45/EY ja sen myöhemmissä muutoksissa. Tehoaineita, joita käytetään säilöntäaineina ja joihin on liitetty vaaraa osoittava lauseke R23, R24, R25, R26, R27, R28, R39, R40 tai R48 (taikka jokin niiden yhdistelmä), saa kuitenkin käyttää, jos niitä on enintään 0,1 prosenttia (m/m) maalin kokonaiskoostumuksesta.
                  Vaihtoehtoisesti voidaan soveltaa kemikaalien yhdenmukaistettua luokitus- ja merkintäjärjestelmää (GHS) (5). Tällöin tuotteessa ei saa käyttää (myöskään sävytyksessä käytettäviä) raaka-aineita, joihin on liitetty jokin seuraavista vaarakategorioista (tai jokin niiden yhdistelmä):

                              —

                              välitön myrkyllisyys (suun kautta) – vaarakategoria I, II ja III,

                              —

                              välitön myrkyllisyys (ihon kautta) – vaarakategoria I, II ja III,

                              —

                              välitön myrkyllisyys (hengitysteiden kautta) – vaarakategoria I, II ja III,

                              —

                              hengitysteiden herkistyminen – vaarakategoria I,

                              —

                              perimää vaurioittavat aineet – vaarakategoria I ja II

                              —

                              syöpää aiheuttavat aineet – vaarakategoria I ja II,

                              —

                              lisääntymiselle vaaralliset aineet – vaarakategoria I ja II,

                              —

                              erityinen kohde-elinmyrkyllisyys (kerta-altistuminen) – vaarakategoria I ja II,

                              —

                              erityinen kohde-elinmyrkyllisyys (toistuva altistuminen) – vaarakategoria I ja II,

                        siten kuin ne on määritelty GHS-asiakirjassa ST/SG/AC.10/30 (6), jota on muutettu asiakirjalla ST/SG/AC.10/34/Add.3. Tehoaineita, joita käytetään säilöntäaineina ja joihin on liitetty jokin seuraavista GHS-vaarakategorioista, saa kuitenkin käyttää, jos niitä on enintään 0,1 prosentti (m/m) maalin kokonaiskoostumuksesta:

                              —

                              välitön myrkyllisyys (suun, ihon, hengitysteiden kautta) – vaarakategoria I, II ja III (vain suun ja ihon kautta),

                              —

                              erityinen kohde-elinmyrkyllisyys (kerta- ja/tai toistuva altistuminen) – vaarakategoria I ja II (tai niiden yhdistelmät) ja;

                              —

                              syöpää aiheuttavat vaikutukset – vaarakategoria II.

                        Metyylietyyliketoksiimia saa käyttää alkydimaaleissa, jos sen pitoisuus on enintään 0,3 prosenttia (m/m).

                     Arviointi ja todentaminen: Hakijan on annettava vakuutus tämän arviointiperusteen noudattamisesta ja toimitettava REACH-asetuksen liitteessä II olevien vaatimusten mukainen käyttöturvallisuustiedote.

                  c)

                     Ympäristölle vaaralliset raaka-aineet: Tuotteessa ei saa käyttää (myöskään sävytyksessä käytettäviä) raaka-aineita yli 2 prosentin (m/m) pitoisuuksina, jos niihin hakemuksen tekoajankohtana on liitetty tai voidaan liittää jokin seuraavista vaaraa osoittavista lausekkeista:

                              —

                              N, R50 (erittäin myrkyllistä vesieliöille),

                              —

                              N, R50–53 (erittäin myrkyllistä vesieliöille, voi aiheuttaa pitkäaikaisia haittavaikutuksia vesiympäristössä),

                              —

                              N, R51–53 (myrkyllistä vesieliöille, voi aiheuttaa pitkäaikaisia haittavaikutuksia vesiympäristössä),

                              —

                              N, R52–53 (haitallinen vesieliöille, voi aiheuttaa pitkäaikaisia haittavaikutuksia vesiympäristössä),

                              —

                              R51 (myrkyllistä vesieliöille),

                              —

                              R52 (haitallista vesieliöille),

                              —

                              R53 (voi aiheuttaa pitkäaikaisia haittavaikutuksia vesiympäristössä),

                        siten kuin niistä säädetään direktiivissä 67/548/ETY ja direktiivissä 1999/45/EY.
                  Vaihtoehtoisesti voidaan soveltaa kemikaalien maailmanlaajuisesti yhdenmukaistettua luokitus- ja merkintäjärjestelmää (GHS) (7). Tällöin tuotteessa ei saa käyttää (myöskään sävytyksessä käytettäviä) raaka-aineita yli 2 prosentin (m/m) pitoisuuksina, jos niihin hakemuksen tekoajankohtana on liitetty tai voidaan liittää jokin seuraavista vaarakategorioista (tai jokin niiden yhdistelmä):
                  Myrkyllisyys vesieliöille:

                              —

                              välitön – vaarakategoria I, II ja III,

                              —

                              krooninen – vaarakategoria I, II, III ja IV,

                        siten kuin ne on määritelty GHS-asiakirjassa ST/SG/AC.10/30, jota on muutettu asiakirjalla ST/SG/AC.10/34/Add.3.
                  Kaikkien niiden raaka-aineiden yhteenlaskettu pitoisuus, joihin hakemuksen tekoajankohtana on liitetty tai voidaan liittää jokin edellä mainituista vaaraa osoittavista lausekkeista (tai jokin niiden yhdistelmä) tai GHS-luokituksista, saa olla enintään 4 prosenttia (m/m).
                  Tätä vaatimusta ei sovelleta ammoniakkiin eikä alkyyliammoniumiin.
                  Tämä vaatimus ei vaikuta velvoitteeseen täyttää arviointiperuste 6 a.

                     Arviointi ja todentaminen: Hakijan on annettava vakuutus tämän arviointiperusteen noudattamisesta ja toimitettava raaka-aineluettelo sekä käyttöturvallisuustiedote kustakin raaka-aineesta, jonka on täytettävä REACH-asetuksen liitteessä II olevat vaatimukset.

                  d)

                     Alkyylifenolietoksylaatit (APEO): Alkyylifenolietoksylaatteja ei saa käyttää tuotteessa ennen sävytystä eikä sen aikana.

                     Arviointi ja todentaminen: Hakijan on annettava vakuutus tämän arviointiperusteen noudattamisesta.

                  e)

                     Isotiatsolinoni-yhdisteet: Tuotteen isotiatsolinoni-yhdistepitoisuus saa olla enintään 0,05 prosenttia (m/m) ennen sävytystä ja sen jälkeen (tarvittaessa). Puupinnoitteiden isotiatsolinoni-yhdistepitoisuus saa olla enintään 0,2 prosenttia (m/m). 5-kloori-2-metyyli-2H-isotiatsol-3-onin (EY-nro: 247-500-7) ja 2-metyyli-2H-isotiatsol-3-onin (EY-nro: 220-239-6) sekoituksen (3:1) pitoisuus saa olla enintään 0,0015 prosenttia (m/m).

                     Arviointi ja todentaminen: Hakijan on annettava vakuutus tämän arviointiperusteen noudattamisesta ja ilmoitettava käytetyt määrät (jos aineita on käytetty).

                  f)

                  Tuotteessa ei saa käyttää perfluorattuja alkyylisulfonaatteja (PFAS), perfluorattuja karboksyylihappoja, muun muassa perfluoro-oktaanihappoa (PFOA), ja näihin liittyviä aineita, jotka on lueteltu OECD:n asiakirjassa Preliminary lists of PFOS, PFAS, PFOA, PFCA, related compounds and chemicals that may degrade to PFCA (as revised in 2007). Kyseinen OECD:n luettelo on liitetty tähän perusteluetteloon.

                     Arviointi ja todentaminen: Hakijan on annettava vakuutus tämän arviointiperusteen noudattamisesta.

                  g)

                     Formaldehydi: Tuotteeseen ei saa lisätä vapaita formaldehydejä. Formaldehydiä vapauttavia aineita saa lisätä tuotteeseen ainoastaan sellaisina määrinä, että tästä seuraava vapaan formaldehydin kokonaispitoisuus on (myöskin sävytyksen jälkeen) enintään 0,001 prosenttia (m/m).

                     Arviointi ja todentaminen: Hakijan on annettava vakuutus tämän arviointiperusteen noudattamisesta. Lisäksi hakijan on toimitettava raaka-aineen toimittajilta testitulokset, jotka perustuvat VdL-RL 03 -menetelmään (VdL Guide-line03 – ”In-can concentration of formaldehyde determined by the acetyl-acetone method”), sekä esitettävä laskelmat, joissa testitulokset on suhteutettu lopputuotteeseen ja jotka osoittavat, ettei formaldehydiä muodostavista aineista vapautuvan formaldehydin lopullinen enimmäispitoisuus ole yli 0,001 prosenttia (m/m). Formaldehydiä muodostavista aineista vapautuvan formaldehydin määrää lopputuotteessa voidaan mitata myös korkean erotuskyvyn nestekromatografialla käyttäen kansallista standardia tai validoitua menetelmää ISO/IEC 17025 -standardin mukaisesti.

                  h)

                     Halogenoidut orgaaniset liuottimet: Arviointiperusteista 6 a, b ja c poiketen tuotteessa saa ennen sävytystä ja sen aikana käyttää vain sellaisia halogenoituja yhdisteitä, joille hakemuksen tekoajankohtana on tehty riskinarviointi ja joihin ei ole liitetty mitään seuraavista vaaraa osoittavista lausekkeista (tai niiden yhdistelmää): R26/27, R45, R48/20/22, R50, R51, R52, R53, R50/53, R51/53, R52/53 ja R59 direktiivin 67/548/ETY ja direktiivin 1999/45/EY mukaisesti.

                     Arviointi ja todentaminen: Hakijan on annettava vakuutus tämän arviointiperusteen noudattamisesta.

                  i)

                     Ftalaatit: Arviointiperusteista 6 a–c poiketen tuotteessa saa ennen sävytystä ja sen aikana käyttää vain sellaisia ftalaatteja, joille hakemuksen tekoajankohtana on tehty riskinarviointi ja joihin ei ole liitetty mitään seuraavista lausekkeista (tai niiden yhdistelmää): R60, R61, R62, R50, R51, R52, R53, R50/53, R51/53 ja R52/53 direktiivin 67/548/ETY ja sen muutossäädösten mukaisesti. Tuotteessa ei myöskään saa käyttää di-n-oktyyliftalaattia (DNOP), di-isonyyliftalaattia (DINP) eikä di-isodekyyliftalaattia (DIDP).

                     Arviointi ja todentaminen: Hakijan on annettava vakuutus tämän arviointiperusteen noudattamisesta.

            7.   Soveltuvuus käyttöön

                  a)

                     Riittoisuus: Valkoisten ja vaaleiden maalien (mukaan luettuina viimeistelyaineet, pohjamaalit ja/tai välimaalit) riittoisuuden on oltava vähintään 6 m2 tuotelitraa kohden (98 prosentin peittokyvyllä).
                  Sävytysjärjestelmän maaleissa tätä arviointiperustetta sovelletaan ainoastaan valkoiseen perusmaaliin (sisältää eniten titaanioksidia). Jos valkoisen perusmaalin riittoisuus ei ole vähintään 6 m2 tuotelitraa kohden 98 prosentin peittokyvyllä, arviointiperusteen on täytyttävä, kun maali on sävytetty vakiosävyllä RAL 9010. Tätä arviointiperustetta ei sovelleta muihin sävytettyjen tuotteiden valmistamiseen käytettäviin perusmaaleihin, jotka sisältävät yleensä vähemmän titaanidioksidia eivätkä täytä riittoisuusvaatimusta (vähintään 6 m2 tuotelitraa kohden 98 prosentin peittokyvyllä). Jos maali on osa sävytysjärjestelmää, hakijan on annettava loppukäyttäjille tuotteen pakkauksessa ja/tai maalin myyntipisteessä tietoa siitä, mitä (mieluiten yhteisön ympäristömerkillä varustettua) sävyä tai pohjamaalia olisi käytettävä peruspinnoitteena ennen tummemman sävyn levittämistä.
                  Jos pohjamaalilla on erityisiä eristäviä/tiivistäviä tai tunkeutuvia/sitovia ominaisuuksia taikka erityisiä tarttuvuusominaisuuksia alumiini- ja galvanoitujen pintojen suhteen, sen riittoisuuden on oltava vähintään 6 m2 tuotelitraa kohden (98 prosentin peittokyvyllä).
                  Elastomeeristen maalien riittoisuuden on oltava vähintään 4 m2 tuotelitraa kohti (98 prosentin peittokyvyllä).
                  Tätä vaatimusta ei sovelleta lakkoihin, petseihin, lattiapinnoitteisiin ja maaleihin, pohjamaaleihin, tartuntapohjamaaleihin eikä muihin läpikuultaviin pinnoitteisiin.

                     Arviointi ja todentaminen: Hakijan on esitettävä testausseloste, joka perustuu ISO 6504/1 -standardin menetelmään (Maalit ja lakat. Peittokyvyn määrittäminen. Osa 1: Kubelka-Munk-menetelmä valkoisia ja vaaleita maaleja varten) tai ISO 6504/3 -standardin menetelmään (Osa 3: Vaaleiden maalien opasiteetin määrittäminen määrätyllä leviämiskyvyllä), taikka niiden maalien osalta, jotka on erityisesti suunniteltu antamaan kolmiulotteinen koristevaikutelma ja joita käytetään erittäin paksuina kerroksina, NF T 30 073 -menetelmään (tai vastaavaan). Niistä perusmaaleista, joita käytetään sävytettyjen tuotteiden valmistamiseen mutta joita ei ole arvioitu edellä mainittujen vaatimusten mukaisesti, hakijan on esitettävä todisteet siitä, että loppukäyttäjiä neuvotaan käyttämään harmaansävyistä (tai soveltuvaa muunsävyistä) pohjamaalia ennen tuotteen levittämistä.

                  b)

                     Vedenkestävyys: Lakkojen, lattiapinnoitteiden ja -maalien on ISO 2812-3 -standardin mukaisesti kestettävä vettä niin, ettei kiilto tai väri muutu 24 tunnin altistuksen ja 16 tunnin palautumisen jälkeen.

                     Arviointi ja todentaminen: Hakijan on esitettävä testausseloste, joka perustuu ISO 2812-3 -standardin menetelmään (Maalit ja lakat. Nesteenkestävyyden määrittäminen. Osa 3: Menetelmä, jossa käytetään imukykyistä materiaalia).

                  c)

                     Tarttuvuus: Mineraalialustaisten julkisivujen maalien (lukuun ottamatta läpikuultavia pohjamaaleja) on läpäistävä EN 24624 (ISO 4624) -standardin mukainen tarttuvuutta testaava irtivetokoe. Lattiapinnoitteiden ja -maalien, betonipintojen pohjamaalien sekä puu- ja metallipinnoitteiden puolestaan on saatava EN 2409 -standardin mukaisesta tarttuvuutta testaavasta hilaristikkokokeesta tulokseksi vähintään 2. Jos alustan koheesiovoima on EN 24624 -standardin mukaisessa kokeessa maalin tarttumisvoimaa pienempi, maalin katsotaan läpäisevän testin. Muussa tapauksessa maalin tarttuvuuden on oltava suurempi kuin 1,5 MPa.
                  Hakijan on testattava pohjamaalia ja viimeistelyainetta erikseen tai yhdessä osana järjestelmää (järjestelmän testauksessa on mieluiten käytettävä yhteisön ympäristömerkillä varustettuja tuotteita; tämä ei koske metallipinnoille tarkoitettuja järjestelmiä). Jos viimeistelyainetta testataan erikseen, tätä pidetään pahimman tilanteen skenaariona.

                     Arviointi ja todentaminen: Hakijan on esitettävä testausseloste, joka perustuu EN ISO 2409- tai EN 24624 (ISO 4624) -standardin menetelmään.

                  d)

                     Kulutuksenkestävyys: Lattiapinnoitteiden ja -maalien kulutuksenkestävyys saa olla enintään 70 mg painohäviötä 1 000 testisyklin jälkeen, kun kuormana on 1 000 g ja menetelmänä CS10-kitkapyörä EN ISO 7784-2:2006 -standardin mukaisesti.

                     Arviointi ja todentaminen: Hakijan on esitettävä testausseloste, joka perustuu EN ISO 7784-2:2006 -standardin menetelmään ja osoittaa tämän arviointiperusteen noudattamisen.

                  e)

                     Säänkestävyys: Mineraalialustoille tarkoitetut pintamaalit sekä puu- ja metallipintojen viimeistelyaineet (mukaan luettuna lakat) on altistettava keinotekoisille sään vaikutuksille sääkaapissa, joka on varustettu uv-loistelampuilla ja sadetuksella, ISO 11507:2007 -standardin mukaisesti. Kivimaaleja on testattava tällä tavoin 1 000 tunnin ajan, puu- ja metallipintojen viimeistelyaineita (mukaan luettuna lakat) 500 tunnin ajan. Testausolosuhteet ovat seuraavat: UVA 4 h/60 °C + kosteus 4 h/50 °C.
                  Vaihtoehtoisesti puun viimeistelyaineita ja puulakkoja voidaan testata nopeutetusti 500 tunnin ajan QUV-sääkaapissa, jossa ne altistuvat sään vaikutuksille UV(A)-säteilytys- ja sadetussyklissä, EN 927-6 -standardin mukaisesti.
                  Sään vaikutuksille altistettujen näytteiden väri saa muuttua enintään ΔΕ * = 4, ja testattujen lakkojen kiilto saa vähentyä enintään 30 prosenttia alkuperäisestä kiiltoarvosta. Kiilto mitataan ISO 2813 -standardin menetelmällä. Värinmuutosta koskevaa arviointiperustetta ei sovelleta läpikuultaviin lakkoihin ja perusmaaleihin.
                  Mineraalialustoille tarkoitettujen pintamaalien sekä tarvittaessa puu- ja metallipintojen viimeistelyaineiden liituamista testataan EN ISO 4628-6:2007 -standardin menetelmällä sen jälkeen, kun näytteet on altistettu sään vaikutuksille. Pinnoitteiden on saatava tulokseksi 1,5 tai parempi tulos (0,5 tai 1,0) tästä testistä. Edellä mainitussa standardissa on annettu viitearvoja.
                  Mineraalialustoille tarkoitettujen pintamaalien sekä puu- ja metallipintojen viimeistelyaineiden testauksen yhteydessä on arvioitava myös seuraavia muuttujia (sen jälkeen, kun näytteet on altistettu sään vaikutuksille):

                              —

                              hilseily ISO 4628-5:2003 -standardin mukaisesti; hilseilyn voimakkuus on 2 tai vähemmän, hilseilyn koko on 2 tai vähemmän,

                              —

                              halkeilu ISO 4628-4:2003 -standardin mukaisesti; halkeilun määrä on 2 tai vähemmän, halkeilun koko on 3 tai vähemmän,

                              —

                              kupliminen ISO 4628-2:2003 -standardin mukaisesti; kuplimisen voimakkuus on 3 tai vähemmän, kuplimisen koko on 3 tai vähemmän.

                        Koska mahdollisia sävyjä on lukuisia, ainoastaan perusmaalit testataan.

                     Arviointi ja todentaminen: Hakijan on esitettävä testausseloste, joka perustuu joko ISO 11507:2007 -standardin menetelmään määriteltyjen muuttujien mukaisesti tai EN 927-6 -standardin menetelmään taikka molempiin. Lisäksi hakijan on esitettävä testausseloste, joka perustuu EN ISO 4628-2:2003-, ISO 4628-4:2003-, ISO 4628-5:2003- tai ISO 4628-6:2003 -standardin menetelmään. Hakijan on myös tarvittaessa annettava vakuutus siitä, että pinnoitteen värinmuutos on tässä päätöksessä vahvistetun raja-arvon mukainen.

                  f)

                     Vesihöyryn läpäisevyys: Jos ulkokäyttöön tarkoitettujen kivi- ja betonimaalien väitetään olevan hengittäviä, maalin on oltava luokkaa II (keskisuuri vesihöyryn läpäisevyys) tai sitä parempi EN ISO 7783-2 -standardin menetelmän mukaisesti. Koska mahdollisia sävyjä on lukuisia, tätä arviointiperustetta sovelletaan ainoastaan perusmaalin testaukseen. Tätä vaatimusta ei sovelleta läpikuultaviin pohjamaaleihin.

                     Arviointi ja todentaminen: Hakijan on esitettävä testausseloste, joka perustuu EN ISO 7783-2 -standardin menetelmään.

                  g)

                     Veden läpäisevyys: Jos ulkokäyttöön tarkoitettujen kivi- ja betonimaalien väitetään olevan vedenkestäviä tai elastomeerejä sisältäviä, pinnoitteen on oltava luokkaa III (pieni nesteen läpäisevyys) DIN EN 1062-3:1999 -standardin menetelmän mukaisesti. Koska mahdollisia sävyjä on lukuisia, tätä arviointiperustetta sovelletaan ainoastaan perusmaalin testaukseen. Kaikkien muiden kivimaalien on oltava luokkaa II (keskisuuri nesteen läpäisevyys) tai sitä parempia DIN EN 1062-3:1999 -standardin testimenetelmän mukaisesti.

                     Arviointi ja todentaminen: Hakijan on esitettävä testausseloste, joka perustuu DIN EN 1062-3:1999 -standardin menetelmään.

                  h)

                     Sientenkestävyys: Jos mineraalialustoille tarkoitetuilla pintamaaleilla väitetään olevan sieniä estäviä ominaisuuksia, pinnoitteen on saatava tulokseksi 2 tai parempi tulos (sieniä alle 10 prosenttia) BS 3900:G6 -standardin menetelmän mukaisesti. Koska mahdollisia sävyjä on lukuisia, tätä arviointiperustetta sovelletaan ainoastaan perusmaalin testaukseen.

                     Arviointi ja todentaminen: Hakijan on esitettävä testausseloste, joka perustuu BS 3900:G6 -standardin menetelmään.

                  i)

                     Halkeamia estävät ominaisuudet: Jos kivimaalilla (tai betonimaalilla) väitetään olevan elastomeerisiä ominaisuuksia, sen on oltava vähintään luokkaa A1 23 °C:ssa DIN EN 1062-7:2004 -standardin mukaisesti. Koska mahdollisia sävyjä on lukuisia, tätä arviointiperustetta sovelletaan ainoastaan perusmaalin testaukseen.

                     Arviointi ja todentaminen: Hakijan on esitettävä testausseloste, joka perustuu DIN EN 1062-7:2004 -standardin menetelmään.

                  j)

                     Alkalinkestävyys: Kivi- ja pohjamaalit eivät saa havaittavasti vahingoittua testissä, jossa pinnoitteelle läikytetään 10-prosenttista NaOH-liuosta 24 tunnin ajan ISO 2812-4:2007 -standardin menetelmän mukaisesti. Arviointi tehdään 24 tunnin jälkeen pinnoitteen kuivumisesta/palautumisesta.

                     Arviointi ja todentaminen: Hakijan on esitettävä testausseloste, joka perustuu ISO 2812-4:2007 -standardin menetelmään.

            8.   Kuluttajatiedotus

      Pakkaukseen on merkittävä tai sen mukana on oltava seuraavat tiedot:

                  —

                  Tuotteen käyttötarkoitus ja kuvaus siitä, millaiselle alustalle ja millaisissa olosuhteissa tuotetta on tarkoitus käyttää. Tähän sisältyy muun muassa ohjeita tarvittavista esivalmisteluista, kuten alustan asianmukaisesta esikäsittelystä, tuotteen ulkokäytöstä (tarpeen mukaan) ja lämpötilasta.

                  —

                  Suosituksia työvälineiden puhdistamisesta ja jätteistä huolehtimisesta (vesistöjen pilaantumisen vähentämiseksi). Suositukset on laadittava tuotetyypin ja käyttötarkoituksen mukaan. Tarvittaessa voidaan käyttää piktogrammeja.

                  —

                  Suosituksia avatun tuotteen säilytysolosuhteista (kiinteän jätteen vähentämiseksi). Tarvittaessa voidaan antaa turvaohjeita.

                  —

                  Ohjeita siitä, mitä (mieluiten yhteisön ympäristömerkillä varustettua) pohja- tai perusmaalia olisi käytettävä ennen sellaisen tummemman pinnoitteen levittämistä, johon arviointiperustetta 7 a ei sovelleta.

                  —

                  Tietoa siitä, että käyttämätön maali on annettava asiantuntijan käsiteltäväksi, jotta se voidaan hävittää ympäristön kannalta turvallisesti, ja ettei käyttämätöntä maalia siksi saa heittää pois kotitalousjätteen mukana eikä laskea viemäriin. Lisäksi on mainittava, että maalin hävittämistä ja keruuta koskevia ohjeita saa paikallisviranomaisilta.

                  —

                  Suosituksia maalaajan ennaltaehkäisevistä suojatoimenpiteistä. Pakkaukseen on merkittävä tai sen mukana on oltava seuraava teksti (tai vastaava teksti):
                  Lisätietoja siitä, miksi tälle tuotteelle on myönnetty kukkatunnus, saa internetsivulta http://ec.europa.eu/environment/ecolabel.

         Arviointi ja todentaminen: Hakijan on toimitettava näytekappale tuotteen pakkauksesta ja annettava vakuutus tämän arviointiperusteen noudattamisesta.
      9.   Ympäristömerkissä olevat tiedot

      Ympäristömerkin kentässä 2 on oltava seuraava teksti:

                  —

                  hyvä kestävyys ulkokäytössä,

                  —

                  vaarallisten aineiden käyttöä rajoitettu,

                  —

                  alhainen liuotepitoisuus.

         Arviointi ja todentaminen: Hakijan on toimitettava näytekappale tuotteen pakkauksesta merkintöineen ja annettava vakuutus tämän arviointiperusteen noudattamisesta.

         (1)  EUVL L 396, 30.12.2006, s. 1.

         (2)  EUVL L 143, 30.4.2004, s. 87.

         (3)  EYVL L 200, 30.7.1999, s. 1.

         (4)  EYVL 196, 16.8.1967, s. 1.

         (5)  Euroopan komissio hyväksyi 27 päivänä kesäkuuta 2007 ehdotuksen Euroopan parlamentin ja neuvoston asetukseksi aineiden ja seosten luokituksesta, merkinnöistä ja pakkaamisesta sekä direktiivin 67/548/ETY ja asetuksen (EY) N:o 1907/2006 muuttamisesta (KOM(2007) 335, lopullinen). Lisätietoja nykyisen järjestelmän ja GHS-järjestelmän yhtymäkohdista saa hyväksytyn ehdotuksen osan III liitteestä VII seuraavalta internetsivulta: http://ec.europa.eu/enterprise/reach/docs/ghs/ghs_prop_vol_iii_en.pdf

         (6)  Vaarallisten aineiden kuljetusta ja kemikaalien maailmanlaajuisesti yhdenmukaistettua luokitus- ja merkintäjärjestelmää käsittelevä Yhdistyneiden Kansakuntien asiantuntijakomitea: http://www.unece.org/trans/main/dgdb/dgcomm/ac10rep.html

         (7)  Katso alaviite 5.


title: Neuvoston päätös 2005/426/YUTP, tehty 6 päivänä kesäkuuta 2005, entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP täytäntöönpanosta

text:
               8.6.2005

               FI

               Euroopan unionin virallinen lehti

               L 144/52

      NEUVOSTON PÄÄTÖS 2005/426/YUTP,
   tehty 6 päivänä kesäkuuta 2005,
   entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon yhteisen kannan 2004/694/YUTP (1) ja erityisesti sen 2 artiklan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
   sekä katsoo seuraavaa:

               (1)

               Neuvosto hyväksyi yhteisessä kannassa 2004/694/YUTP toimenpiteitä, joiden tarkoituksena on jäädyttää kaikki entisen Jugoslavian alueen kansainvälisen rikostuomioistuimen syytteeseen asettamille luonnollisille henkilöille kuuluvat varat ja taloudelliset resurssit.

               (2)

               Neuvosto teki 18 päivänä huhtikuuta 2005 päätöksen 2005/316/YUTP, jolla muutettiin yhteisen kannan 2004/694/YUTP liitteessä olevaa luetteloa.

               (3)

               Koska Vujadin POPOVIC ja Nebojsa PAVKOVIC on siirretty entisen Jugoslavian alueen kansainvälisen rikostuomioistuimen huostaan, heidän nimensä olisi poistettava luettelosta.

               (4)

               Entisen Jugoslavian alueen kansainvälinen rikostuomioistuin teki 22 päivänä huhtikuuta 2005 päätöksen, jolla sallitaan kaikin varauksin kuolleeksi oletettua Goran BOROVNICAa koskevan syytekirjelmän peruuttaminen. Myös hänen nimensä olisi poistettava luettelosta.

               (5)

               Yhteisen kannan 2004/694/YUTP liitteessä oleva luettelo olisi vastaavasti muutettava,

         ON PÄÄTTÄNYT SEURAAVAA:
   1 artikla
   Korvataan yhteisen kannan 2004/694/YUTP liitteessä oleva henkilöluettelo tämän päätöksen liitteessä olevalla tekstillä.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös on osoitettu kaikille jäsenvaltioille.

      Tehty Luxemburgissa 6 päivänä kesäkuuta 2005.

            Neuvoston puolesta

            Puheenjohtaja

         J. KRECKÉ

      (1)  EUVL L 315, 14.10.2004, s. 52, yhteinen kanta sellaisena kuin se on viimeksi muutettuna päätöksellä 2005/316/YUTP (EUVL L 100, 20.4.2005, s. 54).

      LIITE

            ”LIITE
            Luettelo 1 artiklassa tarkoitetuista henkilöistä

                        Nimi: DJORDJEVIC Vlastimir
                        Syntymäaika: 1948
                        Syntymäpaikka: Vladicin Han, Serbia ja Montenegro
                        Kansalaisuus: Serbia ja Montenegron

                        Nimi: GOTOVINA Ante
                        Syntymäaika: 12.10.1955
                        Syntymäpaikka: Pasman-saari, Zadarin kunta, Kroatian tasavalta
                        Kansalaisuus: Kroatian – Ranskan

                        Nimi: HADZIC Goran
                        Syntymäaika: 7.9.1958
                        Syntymäpaikka: Vinkovci, Kroatian tasavalta
                        Kansalaisuus: Serbia ja Montenegron

                        Nimi: KARADZIC Radovan
                        Syntymäaika: 19.6.1945
                        Syntymäpaikka: Petnjica, Savnik, Montenegro, Serbia ja Montenegro
                        Kansalaisuus: Bosnia ja Hertsegovinan

                        Nimi: LUKIC Milan
                        Syntymäaika: 6.9.1967
                        Syntymäpaikka: Visegrad, Bosnia ja Hertsegovina
                        Kansalaisuus: Bosnia ja Hertsegovinan
                        mahdollisesti Serbia ja Montenegron

                        Nimi: LUKIC Sredoje
                        Syntymäaika: 5.4.1961
                        Syntymäpaikka: Visegrad, Bosnia ja Hertsegovina
                        Kansalaisuus: Bosnia ja Hertsegovinan
                        mahdollisesti Serbia ja Montenegron

                        Nimi: MLADIC Ratko
                        Syntymäaika: 12.3.1942
                        Syntymäpaikka: Bozanovici, Kalinovikin kunta, Bosnia ja Hertsegovina
                        Kansalaisuus: Bosnia ja Hertsegovinan
                        mahdollisesti Serbia ja Montenegron

                        Nimi: TOLIMIR Zdravko
                        Syntymäaika: 27.11.1948
                        Syntymäpaikka:
                        Kansalaisuus: Bosnia ja Hertsegovinan

                        Nimi: ZELENOVIC Dragan
                        Syntymäaika: 12.2.1961
                        Syntymäpaikka: Foca, Bosnia ja Hertsegovina
                        Kansalaisuus: Bosnia ja Hertsegovinan

                        Nimi: ZUPLJANIN Stojan
                        Syntymäaika: 22.9.1951
                        Syntymäpaikka: Kotor Varos, Bosnia ja Hertsegovina
                        Kansalaisuus: Bosnia ja Hertsegovinan”


Avis juridique important

|

32004D0210

2004/210/EY: Komission päätös, tehty 3 päivänä maaliskuuta 2004, tiedekomiteoiden perustamisesta kuluttajien turvallisuuden, kansanterveyden ja ympäristön aloilla (ETA:n kannalta merkityksellinen teksti)

Virallinen lehti nro L 066 , 04/03/2004 s. 0045 - 0050

Komission päätös,tehty 3 päivänä maaliskuuta 2004,tiedekomiteoiden perustamisesta kuluttajien turvallisuuden, kansanterveyden ja ympäristön aloilla(ETA:n kannalta merkityksellinen teksti)(2004/210/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen ja erityisesti sen 152 ja 153 artiklansekä katsoo seuraavaa:(1) Tiedekomiteat perustettiin tieteellisen ohjauskomitean perustamisesta 10 päivänä kesäkuuta 1997 tehdyllä komission päätöksellä 97/404/EY(1) ja tiedekomiteoiden perustamisesta kuluttajien terveyden ja elintarvikkeiden turvallisuuden alalla 23 päivänä heinäkuuta 1997 tehdyllä komission päätöksellä 97/579/EY(2).(2) Tieteellisen ohjauskomitean tehtävät naudan spongiformista enkefalopatiaa ja tarttuvia spongiformisia enkefalopatioita koskevien tieteellisten lausuntojen osalta on siirretty Euroopan elintarviketurvallisuusviranomaiselle, joka perustettiin elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetulla Euroopan parlamentin ja neuvoston asetuksella (EY) N:o 178/2002(3).(3) Päätöksellä 97/579/EY perustetuista kahdeksasta tiedekomiteasta viiden - elintarvikealan, eläinten ravitsemusta käsittelevän, eläinten terveyttä ja hyvinvointia käsittelevän, kansanterveyttä koskevia eläinlääkintätoimenpiteitä käsittelevän ja kasveja käsittelevän tiedekomitean - tehtävät on samaten siirretty Euroopan elintarviketurvallisuusviranomaiselle.(4) Kolmen jäljellä olevan komission päätöksellä 97/579/EY perustetun alakohtaisen tiedekomitean eli kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitean, lääkkeitä ja lääkinnällisiä laitteita käsittelevän tiedekomitean ja myrkyllisyyttä, ekomyrkyllisyyttä ja ympäristöä käsittelevän tiedekomitean jäsenten toimikaudet ovat päättyneet. Kyseisten komiteoiden jäsenet jatkavat tehtävässään, kunnes heidän tilalleen nimetään uusi jäsen tai heidän toimeksiantonsa uusitaan.(5) Tämän vuoksi on tarpeen korvata komission päätös 97/404/EY ja komission päätös 97/579/EY ja kumota nämä säädökset.(6) Luotettavat ja oikea-aikaiset tieteelliset lausunnot ovat välttämättömiä kuluttajien turvallisuutta, kansanterveyttä ja ympäristöä koskevien komission ehdotusten, päätösten ja toimintalinjojen kannalta.(7) Kuluttajien turvallisuutta, kansanterveyttä ja ympäristöä käsittelevien tiedekomiteoiden lausuntojen on perustuttava pätevyyden, riippumattomuuden ja puolueettomuuden sekä avoimuuden periaatteisiin siten kuin ne on esitetty komission tiedonannossa "Asiantuntijoiden hankkiminen ja käyttäminen komissiossa: periaatteet ja toimintaohjeet - Parempaa politiikkaa vankemmalta tietopohjalta"(4).(8) Tiedekomiteoiden on ehdottomasti käytettävä ulkopuolista asiantuntemusta EU:ssa ja sen ulkopuolella parhaalla mahdollisella tavalla, siten kuin tietyn asiakysymyksen kannalta saattaa olla tarpeen.(9) On ajankohtaista järjestää tiedekomiteoiden neuvoa-antava rakenne uudelleen operatiivisen kokemuksen, Euroopan elintarviketurvallisuusviranomaisen perustamisen ja riippumatonta tieteellistä opastusta koskevien komission tulevien tarpeiden valossa. Tällaisen rakenteen on oltava riittävän joustava, jotta se voi opastaa komissiota asioissa, jotka kuuluvat sen vakiintuneen toimivallan piiriin, sekä kehittymässä olevien ja vastikään havaittujen terveysriskien ja asioiden alalla ja asioissa, jotka eivät kuulu yhteisön muiden riskinarviointielinten toimivaltaan.(10) Riippumattomien tieteellisten lausuntojen tarve kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitean ja myrkyllisyyttä, ekomyrkyllisyyttä ja ympäristöä käsittelevän tiedekomitean toimivaltaan kuuluvilla niin vakiintuneilla kuin uusilla yhteisön vastuualueilla kasvaa todennäköisesti edelleen.(11) Lääkkeitä ja lääkinnällisiä laitteita käsittelevältä tiedekomitealta pyydettyjen tieteellisten lausuntojen määrä on liian pieni, jotta olisi perusteltua säilyttää se erillisenä komiteana. Tämä ala ja erityisesti lääkinnälliset laitteet saattavat kuitenkin muodostua merkittäviksi, minkä vuoksi on välttämätöntä pitää yllä kykyä tarjota tieteellisiä lausuntoja asianmukaisen tiedekomitean välityksellä.(12) Tiedekomiteoiden tieteellisen johdonmukaisuuden, synergian ja monitieteisen toimintamallin vahvistamiseksi ja samalla päällekkäisten vastuualueiden minimoimiseksi on välttämätöntä määritellä uudelleen tiedekomiteoiden toimivalta-alueet ja varmistaa järjestelmällinen ja jäsennelty koordinointi.(13) Komission on tärkeää kyetä omaksumaan ennakoiva toimintamalli kehittymässä olevien ja muiden vastikään havaittujen riskien arvioinnissa varhaisessa vaiheessa,ON PÄÄTTÄNYT SEURAAVAA:1 artiklaTiedekomiteoiden neuvoa-antava rakenne ja toimivalta-alueet1. Perustetaan seuraavat tiedekomiteat:a) kulutustavaroita käsittelevä tiedekomitea;b) terveys- ja ympäristöriskejä käsittelevä tiedekomitea;c) kehittymässä olevia ja vastikään havaittuja terveysriskejä käsittelevä tiedekomitea.2. Tiedekomiteoiden toimivalta-alueet esitetään liitteessä I, sanotun kuitenkaan rajoittamatta yhteisön lainsäädännöllä muille riskinarviointia suorittaville yhteisön elimille, kuten Euroopan elintarviketurvallisuusviranomaiselle ja Euroopan lääkearviointivirastolle, myönnettyä toimivaltaa.2 artiklaTehtävä1. Komissio pyytää tiedekomiteoilta tieteellisen lausunnon tapauksissa, joista säädetään yhteisön lainsäädännössä. Komissio voi pyytää komiteoilta lausunnon myös kysymyksistäa) joilla on erityistä merkitystä kuluttajien turvallisuudelle, kansanterveydelle ja ympäristölle;b) jotka eivät kuulu muiden yhteisön elinten toimivaltaan.2. Kysymyksiä, jotka eivät kuulu yhden tiedekomitean toimivaltaan tai joita useamman kuin yhden komitean on tarkasteltava, käsitteleviä tieteellisiä lausuntoja koskevia pyyntöjä on käsiteltävä 10 artiklan 2 kohdan c alakohdassa säädetyn työjärjestystä koskevan säännöksen mukaisesti. Tieteellisiä lausuntoja koskevien pyyntöjen selvennyksiä on käsiteltävä 10 artiklan 2 kohdan b alakohdan mukaisesti.3. Komissio voi vaatia, että tiedekomitea antaa tieteellisen lausunnon tietyssä määräajassa.4. Tiedekomiteat kiinnittävät komission huomion toimivaltaansa kuuluvaan erityiseen tai kehittymässä olevaan ongelmaan, jonka ne katsovat saattavan aiheuttaa todellisen tai potentiaalisen riskin kuluttajien turvallisuudelle, kansanterveydelle tai ympäristölle. Komissio päättää toteutettavista toimista, joihin kuuluu tarvittaessa asiaa koskevan tieteellisen lausunnon pyytäminen.5. Jollei 3 kohdasta muuta johdu, tiedekomitea voi pyytää sidosryhmiltä lisätietoja tieteellistä lausuntoa varten.Tiedekomitea voi asettaa pyytämiensä tietojen toimittamiselle määräajan. Jos pyydettyjä tietoja ei ole toimitettu kyseisessä määräajassa, komitea voi antaa lausuntonsa käytettävissään olevien tietojen pohjalta.3 artiklaTiedekomiteoiden jäsenten ja ulkojäsenten nimittäminen1. Kulutustavaroita käsittelevässä tiedekomiteassa ja terveys- ja ympäristöriskejä käsittelevässä tiedekomiteassa on kummassakin enintään 19 jäsentä. Heidät nimitetään asiantuntemuksensa perusteella, ja tämän lisäksi heidän maantieteellisen jakautumisensa on heijasteltava tieteellisten ongelmien ja toimintamallien monimuotoisuutta yhteisössä. Komissio päättää kummankin komitean jäsenmäärästä ilmenneiden tarpeiden mukaan.2. Kehittymässä olevia ja vastikään havaittuja terveysriskejä käsittelevässä tiedekomiteassa on 13 jäsentä. Heidät nimitetään riskinarvioinnin soveltamista koskevan laajan asiantuntemuksensa perusteella, ja tämän lisäksi heidän maantieteellisen jakautumisensa on heijasteltava tieteellisten ongelmien ja toimintamallien monimuotoisuutta yhteisössä.Kehittymässä olevia ja vastikään havaittuja terveysriskejä käsittelevä komitea voi minkä tahansa kysymyksen osalta pyytää apua niiltä enintään kuudelta ulkojäseneltä, jotka on valittu asiantuntemuksensa perusteella. Ulkojäsenillä on samat oikeudet osallistua keskusteluihin ja samat velvollisuudet kuin varsinaisilla jäsenillä.3. Kunkin tiedekomitean jäsenet ovat tieteellisiä asiantuntijoita yhdellä tai useammalla komitean toimivaltaan kuuluvalla alalla siten, että he yhdessä edustavat eri tieteenaloja mahdollisimman laajalti.4. Komissio nimittää tiedekomiteoiden jäsenet soveltuvien hakijoiden luettelosta Euroopan unionin virallisessa lehdessä ja komission www-sivustolla julkaistun kiinnostuksenilmaisupyynnön perusteella.5. Jäsen voidaan nimittää vain yhteen 1 artiklan 1 kohdassa tarkoitettuun tiedekomiteaan.4 artiklaVarallaololuettelon laatiminen1. Tiedekomiteaan soveltuviksi katsotut hakijat, joita ei kuitenkaan nimitetä jäseniksi, pyydetään sisällyttämään varallaololuetteloon. Tätä varallaololuetteloa voidaan käyttää seuraavasti:a) komissio voi sen avulla löytää soveltuvat hakijat jäsenten tilalle 7 artiklan 2 kohdan mukaisesti;b) kehittymässä olevia ja vastikään havaittuja terveysriskejä käsittelevä tiedekomitea voi sen avulla löytää ulkojäsenet, joilla on erityiskysymyksiä varten tarvittavaa asiantuntemusta;c) tiedekomiteat voivat sen avulla löytää ulkopuolisia asiantuntijoita työryhmiin.2. Ulkojäsenet valitaan varallaololuettelosta tai muiden yhteisön elinten laatimista luetteloista sellaisten avoimien valintamenettelyjen mukaisesti, joiden on tarkoitus täyttää pätevyyttä ja riippumattomuutta koskevat vaatimukset.5 artiklaPuheenjohtajien ja varapuheenjohtajien valitseminen1. Kukin tiedekomitea valitsee keskuudestaan komitean jäsenten yksinkertaisella enemmistöllä puheenjohtajan sekä kaksi varapuheenjohtajaa. Puheenjohtajan ja varapuheenjohtajan toimikausi on kolme vuotta, ja se voidaan uusia.2. Tiedekomiteoiden puheenjohtajan ja varapuheenjohtajien valintamenettely vahvistetaan työjärjestyksessä.6 artiklaTiedekomiteoiden koordinointiPuheenjohtajat avustavat komissiota näiden kolmen tiedekomitean koordinointiin liittyvissä asioissa 10 artiklan 2 kohdan d alakohdassa tarkoitetun työjärjestystä koskevan säännöksen mukaisesti.7 artiklaToimikausi1. Tiedekomiteoiden jäsenten toimikausi on kolme vuotta. Jäsenet eivät voi olla tehtävässä kauemmin kuin kolme peräkkäistä toimikautta. He jatkavat tehtävässä, kunnes heidän tilalleen nimetään uusi jäsen tai heidän toimeksiantonsa uusitaan.Jäsen, joka on toiminut kolme peräkkäistä toimikautta yhdessä tiedekomiteassa, voidaan valita jäseneksi johonkin toiseen tiedekomiteaan.2. Jos jäsen ei enää voi osallistua tiedekomitean työhön tai hän esittää eronpyynnön, komissio voi hyväksyä hänen eronpyyntönsä ja nimetä hänen tilalleen uuden jäsenen 4 artiklassa tarkoitetusta varallaololuettelosta.8 artiklaTyöryhmät ja ulkopuolisten asiantuntijoiden osallistuminen1. Tiedekomiteat voivat komission suostumuksella kutsua osallistumaan työhönsä sellaisia ulkopuolisia asiantuntijoita, joilla ne katsovat olevan tarvittavaa tieteellistä tietämystä ja asiantuntemusta.2. Tiedekomiteat voivat perustaa erityisiä työryhmiä, joiden toimeksiannot määritellään selkeästi. Työryhmiä on perustettava erityisesti silloin, kun komitean toimeksiannon toteuttaminen edellyttää ulkopuolista asiantuntemusta. Tällaisissa tapauksissa tiedekomitea käyttää tieteellisiä lausuntoja laatiessaan hyväkseen kyseisten työryhmien asiantuntemusta.3. Työryhmän puheenjohtajana toimii sen tiedekomitean jäsen, joka kutsui sen koolle, ja työryhmä kertoo toimintansa tuloksista tälle tiedekomitealle.4. Jos kysymys kuuluu useammalle kuin yhdelle tiedekomitealle, perustetaan yhteinen työryhmä, joka muodostuu tarpeen mukaan komiteoiden jäsenistä, asianomaisista ulkojäsenistä sekä ulkopuolisista asiantuntijoista.9 artiklaKorvauksetTiedekomiteoiden jäsenet, ulkojäsenet ja ulkopuoliset asiantuntijat ovat oikeutettuja saamaan liitteen II mukaisesti korvauksen komiteoiden kokouksiin osallistumisesta ja esittelijänä toimimisesta jonkin erityisen kysymyksen yhteydessä.Komissio korvaa matka- ja oleskelukulut.10 artiklaTyöjärjestys1. Tiedekomiteat vahvistavat työjärjestyksensä komissiota kuultuaan. Työjärjestyksellä on varmistettava, että tiedekomiteat toteuttavat tehtävänsä noudattaen pätevyyden, riippumattomuuden ja avoimuuden periaatteita ottaen kuitenkin huomioon liikesalaisuuksiin liittyvät oikeutetut pyynnöt.2. Työjärjestys kattaa erityisesti seuraavat:a) tiedekomitean puheenjohtajan ja varapuheenjohtajien valinta;b) menettelyti) kysymysten koordinoimiseksi ja jakamiseksi tiedekomiteoille,ii) lausuntojen antamiseksi tavallisissa olosuhteissa, jaiii) lausuntojen antamiseksi nopeutetun, kirjallisen menettelyn mukaisesti, jos asian kiireellisyys edellyttää tällaista menettelyä;c) sen tiedekomitean nimeäminen, jonka vastuulla on käsitellä useampaa kuin yhtä tiedekomiteaa koskevat kysymykset;d) menettelyt koordinoinnin varmistamiseksi tiedekomiteoiden välillä; myös riskinarvioinnin yhdenmukaistamiseen liittyvät seikat;e) tiedekomiteoiden työryhmien luominen ja organisointi;f) ulkopuolisten asiantuntijoiden osallistuminen sekä kehittymässä olevia ja vastikään havaittuja terveysriskejä käsittelevän tiedekomitean osalta ulkojäsenten osallistuminen;g) esittelijöiden nimittäminen ja heidän tehtäviensä kuvaus tiedekomiteoiden lausuntoluonnosten valmistelussa;h) tieteellisten lausuntojen muoto ja sisältö ja menettelyt niiden yhtenäisyyden varmistamiseksi ja kohentamiseksi;i) menettelyt yhteisön ja samantyyppisiä tehtäviä hoitavien kansainvälisten elinten toisistaan poikkeavien lausuntojen tunnistamiseksi, selvittämiseksi tai selventämiseksi, tiedonvaihto ja yhteiskokousten järjestäminen mukaan luettuina;j) toimialan tai muiden erityisten eturyhmien kuulemisen järjestäminen;k) jäsenten, ulkojäsenten ja ulkopuolisten asiantuntijoiden vastuut ja velvollisuudet yhteyksissä lausunnonpyytäjiin, erityisiin eturyhmiin ja muihin sidosryhmiin;l) tiedekomitean edustaminen ulkoisessa toiminnassa, erityisesti suhteessa muihin yhteisön tai kansainvälisiin elimiin, joiden toiminta on tiedekomitean toiminnan kanssa päällekkäistä.11 artiklaÄänestyssäännötKukin tiedekomitea tekee päätöksensä enemmistöpäätöksinä.12 artiklaTieteellisten lausuntojen antaminenTiedekomiteat hyväksyvät lausuntonsa jäsentensä enemmistöllä.13 artiklaEriävät lausunnot1. Tiedekomiteat auttavat komissiota toteamaan varhaisessa vaiheessa, esiintyykö niiden tieteellisten lausuntojen ja yhteisön ja samantyyppisiä tehtäviä hoitavien kansainvälisten elinten tieteellisten lausuntojen välillä mahdollisesti tai tosiasiassa eroavaisuuksia. Ne auttavat komissiota välttämään, selvittämään tai selventämään näitä eriäviä lausuntoja.2. Jos on havaittu huomattava tieteellisiä kysymyksiä koskeva eroavaisuus ja jos kyseinen elin on yhteisön elin, asianomaisen tiedekomitean on komission pyynnöstä yhdessä kyseisen elimen kanssa joko ratkaistava eroavaisuus tai esitettävä komissiolle yhteinen asiakirja, jossa selvitetään erimielisyyttä aiheuttavat tieteelliset kysymykset ja tuodaan esille tiedoissa esiintyvät epävarmuustekijät. Asiakirja on julkistettava.14 artiklaRiippumattomuus1. Tiedekomiteoiden jäsenet ja ulkojäsenet nimitetään henkilökohtaisten ansioiden perusteella. He eivät voi siirtää tehtäviään toiselle jäsenelle tai kolmannelle henkilölle.2. Tiedekomiteoiden jäsenten ja ulkojäsenten on toimittava ulkoisista vaikutteista riippumattomasti.Tämän vuoksi heidän on annettava ilmoitus siitä, että he sitoutuvat toimimaan yleisen edun hyväksi, sekä ilmoitus joko sellaisten etunäkökohtien puuttumisesta tai olemassaolosta, joiden voidaan katsoa heikentävän heidän riippumattomuuttaan.Nämä ilmoitukset on tehtävä kirjallisina ja asetettava julkisesti saataville. Tiedekomiteoiden jäsenten on tehtävä ilmoitukset vuosittain.3. Tiedekomiteoiden jäsenten, ulkojäsenten ja työryhmiin osallistuvien ulkopuolisten asiantuntijoiden on ilmoitettava jokaisessa kokouksessa erityisistä etunäkökohdista, joiden voidaan katsoa heikentävän heidän riippumattomuuttaan esityslistalla olevien asioiden osalta.15 artiklaAvoimuus1. Tiedekomiteoiden lausuntopyynnöt, esityslistat, pöytäkirjat ja lausunnot asetetaan julkisesti saataville ilman tarpeetonta viivästystä ottaen kuitenkin huomioon, että liikesalaisuuksia on kunnioitettava.2. Vähemmistön kannat ilmoitetaan aina tiedekomiteoiden lausunnoissa, ja vähemmistöön jäänyttä näkemystä tukeneiden jäsenten tai ulkojäsenten nimet mainitaan.3. Työjärjestys julkaistaan komission Internet-sivustolla.4. Tiedekomiteoiden jäsenten nimet julkaistaan Euroopan unionin virallisessa lehdessä. Ne julkaistaan lisäksi kunkin jäsenen lyhyen ansioluettelon kera komission Internet-sivustolla.Työryhmiin osallistuvien henkilöiden nimet mainitaan sen lausunnon yhteydessä, jota he ovat olleet laatimassa.5. Kiinnostuksenilmaisupyynnön perusteella laadittu varallaololuettelo julkaistaan Euroopan unionin virallisessa lehdessä. Se on myös saatavilla komission Internet-sivustolla.16 artiklaLuottamuksellisuusTiedekomiteoiden jäsenet, ulkojäsenet ja ulkopuoliset asiantuntijat eivät saa ilmaista tietoja, jotka ovat tulleet heidän tietoonsa tiedekomiteoiden tai jonkin työryhmän työssä, jos heille kerrotaan tämän tiedon olevan luottamuksellista.17 artiklaKomission tiedekomiteoiden sihteeristö1. Tiedekomiteat ja työryhmät kokoontuvat komission kutsusta.2. Komissio huolehtii tiedekomiteoiden ja niiden työryhmien tieteellisistä ja hallinnollisista sihteeripalveluista.3. Sihteeristö antaa sellaista tieteellistä ja hallinnollista tukea, jota tarvitaan, jotta tiedekomiteat voivat toimia tehokkaasti työjärjestyksen mukaisesti, erityisesti pätevyyttä, riippumattomuutta ja avoimuutta koskevien vaatimusten osalta.4. Sihteeristö varmistaa tiedekomiteoiden toiminnan tieteellisen ja teknisen koordinoinnin ja tarvittaessa niiden ja muiden yhteisön ja kansainvälisten elinten toiminnan keskinäisen koordinoinnin.18 artiklaTiedekomiteoiden korvaaminenKorvataan päätöksellä 97/579/EY perustetut nykyiset tiedekomiteat tämän päätöksen 1 artiklan 1 kohdassa perustettavilla tiedekomiteoilla seuraavasti:a) Kulutustavaroita käsittelevä tiedekomitea korvaa kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitean.b) Terveys- ja ympäristöriskejä käsittelevä tiedekomitea korvaa myrkyllisyyttä, ekomyrkyllisyyttä ja ympäristöä käsittelevän tiedekomitean.c) Kehittymässä olevia ja vastikään havaittuja terveysriskejä käsittelevä tiedekomitea korvaa lääkkeitä ja lääkinnällisiä laitteita käsittelevän tiedekomitean.19 artiklaKumoaminen1. Kumotaan päätökset 97/404/EY ja 97/579/EY.Kyseisillä päätöksillä perustetut kolme komiteaa jatkavat kuitenkin tehtäviään, kunnes tällä päätöksellä perustettavat tiedekomiteat aloittavat toimintansa.2. Viittaukset kumottuihin päätöksiin katsotaan viittauksiksi tähän päätökseen; viittaukset kumottavilla päätöksillä perustettuihin komiteoihin ja jaostoihin katsotaan viittauksiksi tällä päätöksellä perustettuihin komiteoihin.Tehty Brysselissä 3 päivänä maaliskuuta 2004.Komission puolestaDavid ByrneKomission jäsen(1) EYVL L 169, 27.6.1997, s. 85. Päätös sellaisena kuin se on muutettuna päätöksellä 2000/443/EY (EYVL L 179, 18.7.2000, s. 13).(2) EYVL L 237, 28.8.1997, s. 18. Päätös sellaisena kuin se on muutettuna päätöksellä 2000/443/EY.(3) EYVL L 31, 1.2.2002, s. 1. Asetus sellaisena kuin se on muutettuna asetuksella (EY) N:o 1642/2003 (EUVL L 245, 29.9.2003, s. 4).(4) KOM(2002) 713 lopullinen, 11. joulukuuta 2002, "Asiantuntijoiden hankkiminen ja käyttäminen komissiossa: periaatteet ja toimintaohjeet - Parempaa politiikkaa vankemmalta tietopohjalta".LIITE ITOIMIVALTA-ALUEET1. Kulutustavaroita käsittelevä tiedekomiteaTiedekomitea antaa lausuntoja kulutustavaroiden (kuluttajille tarkoitetut muut tuotteet kuin elintarvikkeet) turvallisuuteen liittyvistä kysymyksistä. Se käsittelee erityisesti kysymyksiä, jotka liittyvät kosmeettisten valmisteiden ja niiden ainesosien, lelujen, tekstiilien, vaatteiden, henkilökohtaisen hygienian hoitoon tarkoitettujen tuotteiden, kotitaloustuotteiden kuten pesuaineiden ja kuluttajille tarjottavien palvelujen kuten tatuoinnin turvallisuuteen ja allergisoiviin ominaisuuksiin kuluttajien terveyteen kohdistuvan vaikutuksen kannalta.2. Terveys- ja ympäristöriskejä käsittelevä tiedekomiteaTiedekomitea antaa lausuntoja kysymyksistä, jotka liittyvät sellaisten kemiallisten, biokemiallisten ja biologisten yhdisteiden toksisuuden ja ekotoksisuuden selvittämiseen, joiden käytöstä saattaa aiheutua haittaa ihmisten terveydelle ja ympäristölle. Se käsittelee erityisesti kysymyksiä, jotka liittyvät uusiin ja olemassa oleviin kemikaaleihin, vaarallisten aineiden rajoittamiseen ja markkinointiin, biosideihin, jätteisiin, ympäristösaasteisiin, vesiputkissa käytettäviin muoveihin ja muihin materiaaleihin (esimerkiksi uudet orgaaniset aineet), juomaveteen sekä sisä- ja ulkoilman laatuun.Se käsittelee kysymyksiä, jotka liittyvät ihmisten altistumiseen kemikaaliseoksille, herkistymiseen sekä hormonitoimintaa häiritsevien kemikaalien tunnistamiseen.3. Kehittymässä olevia ja vastikään havaittuja terveysriskejä käsittelevä tiedekomiteaTiedekomitea antaa lausuntoja kehittymässä oleviin ja vastikään havaittuihin terveysriskeihin liittyvistä kysymyksistä sekä laajoista, monimutkaisista tai monitieteisistä kysymyksistä, jotka edellyttävät kuluttajien turvallisuudelle tai kansanterveydelle aiheutuvien riskien kattavaa arviointia, sekä kysymyksistä, jotka eivät kuulu yhteisön muiden riskinarviointielinten toimivaltaan.Esimerkkeinä sen mahdollisista toiminta-aloista voidaan mainita riskitekijöiden vuorovaikutukseen liittyvät mahdolliset riskit, synergiavaikutukset, kasautuvat vaikutukset, mikrobilääkeresistenssi, uusi teknologia kuten nanoteknologia, lääkinnälliset laitteet - myös eläin- ja/tai ihmisperäisiä aineksia sisältävät -, kudostekniikka, verituotteet, hedelmällisyyden vähentyminen, umpirauhasten syöpä, fyysiset vaaratekijät kuten melu ja sähkömagneettiset kentät (matkapuhelimista, lähettimistä ja kodin sähköisistä ohjausjärjestelmistä) sekä uusien riskien arviointimenetelmät.LIITE IIKORVAUKSETTiedekomiteoiden jäsenillä, ulkojäsenillä ja ulkopuolisilla asiantuntijoilla on oikeus saada korvaus osallistumisesta tiedekomiteoiden toimintaan seuraavasti:Osallistuminen kokouksiin:- osallistuminen tiedekomitean tai työryhmän kokoukseen tai tiedekomitean työskentelyn yhteydessä järjestettävään ulkopuoliseen kokoukseen: 300 euroa kultakin täydeltä osallistumispäivältä tai 150 euroa joko aamu- tai iltapäivältä.Toimiminen esittelijänä sellaisen kysymyksen osalta, jota koskevan lausuntoluonnoksen valmistelu vaatii vähintään yhden päivän, komission kirjallisella etukäteissuostumuksella:- 300 euroa.- Jos on perusteltua ja budjettivarat sallivat, tämä määrä voi poikkeuksellisesti olla 600 euroa sellaisten kysymysten osalta, jotka vaativat erityisen paljon työtä.Erityisen monimutkaisia monitieteisiä kysymyksiä varten voidaan nimetä useampi kuin yksi esittelijä.


title: Neuvoston päätös, annettu 26 päivänä toukokuuta 2016, Euroopan lääkeviraston hallintoneuvoston neljän jäsenen nimittämisestä

text:
               3.6.2016

               FI

               Euroopan unionin virallinen lehti

               C 197/2

         NEUVOSTON PÄÄTÖS,
   annettu 26 päivänä toukokuuta 2016,
   Euroopan lääkeviraston hallintoneuvoston neljän jäsenen nimittämisestä
   (2016/C 197/02)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31 päivänä maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (1) ja erityisesti sen 65 artiklan 1 ja 4 kohdan,
   sekä katsoo seuraavaa:

               (1)

               Komissio esitti 27 päivänä tammikuuta 2016 asetuksen (EY) N:o 726/2004 65 artiklan 1 kohdan mukaisesti ehdokasluettelon Euroopan lääkeviraston hallintoneuvostoon valittavista potilasjärjestöjen, lääkärijärjestöjen ja eläinlääkärijärjestöjen edustajista.

               (2)

               Euroopan parlamentti tarkasteli ehdokasluetteloa ja toimitti sitä koskevat näkemyksensä neuvostolle 21 päivänä huhtikuuta 2016,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan lääkeviraston hallintoneuvoston jäseniksi 15 päivästä kesäkuuta 2016 kolmen vuoden kaudeksi:

               POTILASJÄRJESTÖT

               LÄÄKÄRIJÄRJESTÖT

               ELÄINLÄÄKÄRIJÄRJESTÖT

               Yann LE CAM
               Ilaria PASSARANI

               Wolf-Dieter LUDWIG

               Nancy DE BRIYNE

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä toukokuuta 2016.

            Neuvoston puolesta

            Puheenjohtaja

         H.G.J. KAMP

      (1)  EUVL L 136, 30.4.2004, s. 1.


title: Komission päätös (EU) 2015/1302, annettu 28 päivänä heinäkuuta 2015, julkisissa hankinnoissa viiteasiakirjoina käytettävien IHE (Integrating the Healthcare Enterprise) -profiilien yksilöimisestä (ETA:n kannalta merkityksellinen teksti)

text:
               29.7.2015

               FI

               Euroopan unionin virallinen lehti

               L 199/43

         KOMISSION PÄÄTÖS (EU) 2015/1302,
   annettu 28 päivänä heinäkuuta 2015,
   julkisissa hankinnoissa viiteasiakirjoina käytettävien IHE (Integrating the Healthcare Enterprise) -profiilien yksilöimisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 13 artiklan 1 kohdan,
   on kuullut tieto- ja viestintätekniikan standardointia käsittelevää eurooppalaista sidosryhmäfoorumia ja alakohtaisia asiantuntijoita,
   sekä katsoo seuraavaa:

               (1)

               Standardoinnilla on tärkeä merkitys tuettaessa Eurooppa 2020 -strategiaa, joka esitetään komission tiedonannossa ”Eurooppa 2020: Älykkään, kestävän ja osallistavan kasvun strategia” (2). Useassa Eurooppa 2020 -strategiaan sisältyvässä lippulaivahankkeessa korostetaan tuote- tai palvelumarkkinoilla tehtävän vapaaehtoisen standardoinnin merkitystä tuotteiden ja palvelujen yhteensopivuuden ja yhteentoimivuuden varmistamisessa, teknologian kehityksen edistämisessä ja innovoinnin tukemisessa.

               (2)

               Digitaalisten sisämarkkinoiden loppuun saattaminen on yksi Euroopan unionin keskeisistä painopisteistä, kuten vuotta 2015 koskevassa vuotuisessa kasvustrategiassa (3) todetaan. Komissio on käynnistänyt digitaalisia sisämarkkinoita koskevan strategian (4), jossa korostetaan standardoinnin ja yhteentoimivuuden merkitystä sellaisen eurooppalaisen digitaalitalouden luomisessa, jolla on pitkän aikavälin kasvupotentiaalia.

               (3)

               Digitaalisessa yhteiskunnassa standardointituotteet ovat välttämättömiä laitteiden, sovellusten, tietovarastojen, palvelujen ja verkostojen yhteentoimivuuden varmistamisessa. Komission tiedonannossa ”Strateginen visio eurooppalaisille standardeille: lisätään ja nopeutetaan Euroopan talouden kestävää kasvua vuoteen 2020 mennessä” (5) tunnustetaan tieto- ja viestintätekniikan standardoinnin erityisluonne, sillä tieto- ja viestintätekniikkaratkaisujen, -sovellusten ja -palvelujen kehittäjinä ovat usein tieto- ja viestintätekniikan globaalit foorumit ja konsortiot, joista on tullut johtavia tieto- ja viestintätekniikan standardien kehittämisorganisaatioita.

               (4)

               Asetuksella (EU) N:o 1025/2012 pyritään nykyaikaistamaan ja parantamaan eurooppalaista standardointikehystä. Siinä perustetaan järjestelmä, jonka mukaisesti komissio voi päättää yksilöidä sellaiset merkityksellisimmät ja laajimmin hyväksytyt tieto- ja viestintätekniikan tekniset eritelmät, jotka eivät ole eurooppalaisten, kansainvälisten tai kansallisten standardointiorganisaatioiden julkaisemia. Kun laitteita, ohjelmistoja ja tietotekniikkapalveluja hankittaessa käytettävissä on mahdollisimman laaja tieto- ja viestintätekniikan teknisten eritelmien valikoima, voidaan varmistaa yhteentoimivuus, auttaa välttämään julkisen hallinnon sitoutumista yhteen toimittajaan ja edistää kilpailua yhteentoimivien tieto- ja viestintätekniikkaratkaisujen tarjonnassa.

               (5)

               Sellaisten tieto- ja viestintätekniikan teknisten eritelmien, joihin voidaan viitata julkisissa hankinnoissa, on täytettävä asetuksen (EU) N:o 1025/2012 liitteessä II vahvistetut vaatimukset. Näiden vaatimusten täyttyminen antaa viranomaisille varmuuden siitä, että kyseiset tieto- ja viestintätekniikan tekniset eritelmät on laadittu noudattaen avoimuuden, oikeudenmukaisuuden, objektiivisuuden ja syrjimättömyyden periaatteita, jotka Maailman kauppajärjestö tunnustaa standardoinnin alalla.

               (6)

               Päätös tieto- ja viestintätekniikan eritelmän yksilöimisestä hyväksytään sen jälkeen, kun on kuultu komission päätöksellä 2011/C 349/04 (6) perustettua tieto- ja viestintätekniikan standardointia käsittelevää eurooppalaista sidosryhmäfoorumia ja kun alakohtaisia asiantuntijoita on tämän lisäksi kuultu muulla tavoin.

               (7)

               Tieto- ja viestintätekniikan standardointia käsittelevä eurooppalainen sidosryhmäfoorumi arvioi 2 päivänä lokakuuta 2014 pitämässään kokouksessa 27 IHE (Integrating the Healthcare Enterprise) -profiilia suhteessa asetuksen (EU) N:o 1025/2012 liitteessä II vahvistettuihin vaatimuksiin ja antoi myönteisen lausunnon niiden yksilöimisestä julkisten hankintojen viiteasiakirjoiksi. Edellä tarkoitettujen 27 IHE-profiilin arvioinnista kuultiin tämän jälkeen Euroopan parlamentin ja neuvoston direktiivin 2011/24/EU (7) 14 artiklalla perustettua sähköisten terveyspalvelujen verkostoa, joka vahvisti yksilöintiä koskevan myönteisen lausunnon.

               (8)

               IHE laatii terveydenhuollon tietotekniikkaan liittyviä tieto- ja viestintätekniikan teknisiä eritelmiä. Tässä tarkoitetut 27 IHE-profiilia ovat yksityiskohtaisia eritelmiä, jotka on kehitetty 15 vuoden aikana IHE-komiteoissa sellaisten standardien valinnan optimoimiseksi, joissa kuvataan yhteentoimivuuden eri tasot (eli protokollataso sekä tekninen, syntaktinen, semanttinen ja sovellustaso), jotta löydettäisiin yhteentoimivuusratkaisuja lääketieteellisten tietojen vaihtoa tai yhteiskäyttöä varten.

               (9)

               Kyseisillä 27 IHE-profiililla on mahdollista lisätä sähköisen terveydenhuollon palvelujen ja sovellusten yhteentoimivuutta, mistä hyötyisivät sekä potilaat että lääketieteellinen yhteisö. Kyseiset 27 IHE-profiilia olisi sen vuoksi yksilöitävä sellaisiksi tieto- ja viestintätekniikan teknisiksi eritelmiksi, joihin voidaan viitata julkisissa hankinnoissa,

         ON HYVÄKSYNYT TÄMÄN PÄÄTÖKSEN:
   1 artikla
   Liitteessä lueteltuihin IHE (Integrating the Healthcare Enterprise) -profiileihin voidaan viitata julkisissa hankinnoissa.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 28 päivänä heinäkuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 316, 14.11.2012, s. 12.

      (2)  KOM(2010) 2020 lopullinen, 3.3.2010.

      (3)  COM(2014) 902.

      (4)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle Digitaalisten sisämarkkinoiden strategia Euroopalle COM(2015) 192 final, 6.5.2015.

      (5)  KOM(2011) 311 lopullinen, 1.6.2011.

      (6)  Komission päätös 2011/C 349/04, annettu 28 päivänä marraskuuta 2011, tieto- ja viestintätekniikan standardointia käsittelevän eurooppalaisen sidosryhmäfoorumin perustamisesta (EUVL C 349, 30.11.2011, s. 4).

      (7)  Euroopan parlamentin ja neuvoston direktiivi 2011/24/EU, annettu 9 päivänä maaliskuuta 2011, potilaiden oikeuksien soveltamisesta rajatylittävässä terveydenhuollossa (EUVL L 88, 4.4.2011, s. 45).

      LIITE

         LUETTELO IHE (INTEGRATING THE HEALTHCARE ENTERPRISE) -PROFIILEISTA, JOIHIN VOIDAAN VIITATA JULKISISSA HANKINNOISSA

                  1.

                  IHE XCPD: Cross-Community Patient Discovery;

                  2.

                  IHE XCA: Cross-Community Access;

                  3.

                  IHE XCF: Cross-Community Fetch;

                  4.

                  IHE XDR: Cross-Enterprise Document Reliable Interchange;

                  5.

                  IHE CT: Consistent Time;

                  6.

                  IHE ATNA: Audit Trail and Node Authentication;

                  7.

                  IHE BPPC: Basic Patient Privacy Consents;

                  8.

                  IHE XUA: Cross-Enterprise User Assertion;

                  9.

                  IHE PRE: Pharmacy Prescription;

                  10.

                  IHE DIS: Pharmacy Dispense;

                  11.

                  IHE XPHR: Exchange of Personal Health Record Content;

                  12.

                  IHE XD-MS: Cross-Enterprise Sharing of Medical Summaries Integration Profile;

                  13.

                  IHE XD-SD: Cross-Enterprise Sharing of Scanned Documents;

                  14.

                  IHE PIX: Patient Identifier Cross-Referencing;

                  15.

                  IHE PDQ: Patient Demographics Query;

                  16.

                  IHE XDS.b: Cross-Enterprise Document Sharing;

                  17.

                  IHE XDS-I.b: Cross-Enterprise Document Sharing for Imaging;

                  18.

                  IHE XD-LAB: Laboratory Reports;

                  19.

                  IHE XDM: Cross-Enterprise Document Media Interchange;

                  20.

                  IHE SVS: Sharing Value Sets;

                  21.

                  IHE SWF: Radiology Scheduled Workflow;

                  22.

                  IHE SWF.b: Radiology Scheduled Workflow;

                  23.

                  IHE PIR: Patient Information Reconciliation;

                  24.

                  IHE PAM: Patient Administration Management;

                  25.

                  IHE LTW: Laboratory Testing Workflow;

                  26.

                  IHE LCSD: Laboratory Code Sets Distribution;

                  27.

                  IHE LWA: Laboratory Analytical Workflow.


title: Neuvoston päätös, tehty 25 päivänä helmikuuta 2009 , uuden jäsenen nimittämisestä eroavan jäsenen tilalle Euroopan ammatillisen koulutuksen kehittämiskeskuksen johtokuntaan

text:
               3.6.2009

               FI

               Euroopan unionin virallinen lehti

               C 123/10

      NEUVOSTON PÄÄTÖS,
   tehty 25 päivänä helmikuuta 2009,
   uuden jäsenen nimittämisestä eroavan jäsenen tilalle Euroopan ammatillisen koulutuksen kehittämiskeskuksen johtokuntaan
   2009/C 123/04
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon KYPROKSEN hallituksen toimittaman ehdotuksen,
   sekä katsoo seuraavaa:

               (1)

               Neuvosto nimitti 18 päivänä syyskuuta 2006 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2006 alkavaksi ja 17 päivänä syyskuuta 2009 päättyväksi toimikaudeksi.

               (2)

               Kehittämiskeskuksen johtokunnan jäsenen paikka hallitusten edustajien ryhmässä on vapautunut Michael PHYSENTZIDESin erottua.

               (3)

               Kyproksen jäsen keskuksen johtokuntaan olisi nimitettävä jäljellä olevaksi toimikaudeksi, joka päättyy 17 päivänä syyskuuta 2009.

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2009:

      HALLITUKSEN EDUSTAJA

   KYPROS: George OXINOS

      Tehty Brysselissä 25 päivänä helmikuuta 2009.

            Neuvoston puolesta

            Puheenjohtaja

         J. ŠEBESTA

      (1)  EYVL L 39, 13.2.1975, s. 1.

      (2)  EUVL C 240, 5.10.2006, s. 1.


title: 2011/126/EU: Neuvoston päätös, annettu 21 päivänä helmikuuta 2011 , Euroopan yhteisön ja Länsi-Afrikan talous- ja rahaliiton välisen tiettyjä lentoliikenteen näkökohtia koskevan sopimuksen tekemisestä

text:
               25.2.2011

               FI

               Euroopan unionin virallinen lehti

               L 51/1

         NEUVOSTON PÄÄTÖS,
   annettu 21 päivänä helmikuuta 2011,
   Euroopan yhteisön ja Länsi-Afrikan talous- ja rahaliiton välisen tiettyjä lentoliikenteen näkökohtia koskevan sopimuksen tekemisestä
   (2011/126/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä 218 artiklan 6 kohdan a alakohdan ensimmäisen virkkeen ja 218 artiklan 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut Euroopan yhteisön puolesta Länsi-Afrikan talous- ja rahaliiton kanssa sopimuksen tietyistä lentoliikenteen näkökohdista. Näissä neuvotteluissa se on noudattanut menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.

               (3)

               Sopimus allekirjoitettiin yhteisön puolesta neuvoston päätöksen 2010/144/EY (1) mukaisesti 30 päivänä marraskuuta 2009 sillä varauksella, että sopimus tehdään lopullisesti myöhemmin.

               (4)

               Lissabonin sopimuksen tultua voimaan 1 päivänä joulukuuta 2009 Euroopan unioni korvaa Euroopan yhteisön, jonka seuraaja se on.

               (5)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisön ja Länsi-Afrikan talous- ja rahaliiton sopimus tietyistä lentoliikenteen näkökohdista, jäljempänä ’sopimus’.
   2 artikla
   Neuvoston puheenjohtaja antaa sopimuksen 9 artiklan 1 kohdassa määrätyn ilmoituksen sekä seuraavan julistuksen:

      ”Lissabonin sopimuksen tultua voimaan 1 päivänä joulukuuta 2009 Euroopan unioni korvaa Euroopan yhteisön, jonka seuraaja se on, ja se käyttää mainitusta päivästä lähtien kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevia viittauksia ’Euroopan yhteisöön’ on siten tilanteen mukaan pidettävä viittauksina ’Euroopan unioniin.’”

   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä helmikuuta 2011.

            Neuvoston puolesta

            Puheenjohtaja

         MARTONYI J.

      (1)  EUVL L 56, 6.3.2010, s. 15.